Oficiālais Vēstnesis L 022 , 24/01/2001 Lpp. 0039 - 0040



Komisijas Lēmums (2001. gada 23. janvāris), ar kuru groza Lēmumu 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā (izziņots ar dokumenta numuru C(2001) 128) (Dokuments attiecas uz EEZ) (2001/66/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK [1] par nosacījumiem trešo valstu to uzņēmumu pagaidu sarakstu izveidei pārejas posmam, no kuriem dalībvalstīs ir atļauts ievest dažus dzīvnieku valsts produktus, zvejniecības produktus vai dzīvas gliemenes, kurā grozījumi izdarīti ar Lēmumu 2000/4/EK [2], un jo īpaši tā 2. panta 2. punktu, tā kā: (1) Padomes 1996. gada 29. aprīļa Direktīva 96/23/EK par pasākumiem, lai pārraudzītu dažas vielas un to atliekas dzīvos dzīvniekos un dzīvnieku valsts produktos, ar ko atceļ Direktīvas 85/358/EEK un 86/469/EEK [3], paredz, ka akvakultūras produktus iekļauj veterināro zāļu atlieku pārraudzības plānā. (2) Turklāt pielikumā Komisijas 2000. gada 8. februāra Lēmumam 2000/159/EK par trešo valstu atlieku pārraudzības plānu pagaidu apstiprināšanu saskaņā ar Padomes Direktīvu 96/23/EK [4], kurā jaunākie grozījumi izdarīti ar Komisijas Lēmumu 2000/675/EK [5], ir norādītas trešās valstis, kas ir iesniegušas plānu, kurā ir izklāstītas tajā sniegtās garantijas attiecībā uz Direktīvas 96/23/EK I pielikumā minēto atlikumu un vielu grupu pārraudzību. (3) Tādējādi, ja 2. apsvērumā minētās garantijas nav sniegtas, akvakultūras produktus ievest nav atļauts, pat ja tie atbilst prasībām Padomes 1991. gada 22. jūlija Direktīvā 91/493/EK, ar ko nosaka veselības prasības zvejniecības produktu ražošanai un laišanai tirgū [6], kurā jaunākie grozījumi izdarīti ar Direktīvu 97/79/EK [7]. (4) Tā kā Komisijas Lēmumā 97/296/EK [8], kurā grozījumi izdarīti ar Lēmumu 2001/40/EK [9], ir uzskaitītas valstis un teritorijas, no kurām ir atļauts ievest zvejniecības produktus lietošanai pārtikā, šis lēmums jāgroza, iekļaujot tajā prasību, ka akvakultūras produktus ir atļauts ievest tikai no tām trešām valstīm, kas uzskaitītas abos šajos lēmumos: 97/296/EK un 2000/159/EK. (5) Tomēr, tā kā Komisijas 1995. gada 25. jūlija Lēmums 95/328/EK, ar ko izveido veselības sertifikāciju zvejniecības produktiem no trešām valstīm, uz kurām vēl neattiecas īpašais lēmums [10], kurā jaunākie grozījumi izdarīti ar Lēmumu 2001/67/EK [11], sniedz pārejas posmu veselības sertifikācijas parauga atjaunināšanai, jāparedz atkāpe Lēmuma 2000/159/EK par akvakultūras produktiem piemērošanā šā pārejas posma laikā. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumu 97/296/EK groza šādi: 1. Tā 2. pantu papildina ar jaunu 3. punktu: "3. Papildus 1. punkta prasībām dalībvalstis nodrošina, ka akvakultūras produkti, kā noteikts Padomes Direktīvas 91/493/EEK 2. panta 2. punktā, kas paredzēti jebkādā veidā lietošanai pārtikā, tiek ievesti tikai no trešām valstīm, kuras šā lēmuma pielikumā un Komisijas Lēmuma 2000/159/EK pielikumā ir iekļautas kā valstis ar apstiprinātu atlikumu pārraudzības plānu attiecībā uz akvakultūru." 2. Lēmuma 3. pantu aizstāj ar šādu pantu: "3. pants Neatkarīgi no Komisijas Lēmuma 2000/159/EK un šā lēmuma 2. panta 3. punkta prasībām dalībvalstis, ievedot zivsaimniecības produktus no šā lēmuma pielikuma II daļā minētajām valstīm, līdz dienai, kad stājas spēka veselības sertifikāta paraugs, kas noteikts saskaņā ar Komisijas Lēmumu 2001/67/EK [12], pieņem zvejniecības sūtījumus, kam ir pievienots saskaņā ar Lēmumu 95/328/EK noteiktais veselības sertifikāts." 2. pants Šis lēmums ir adresēts dalībvalstīm. Briselē, 2001. gada 23. janvārī Komisijas vârdâ – Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 125, 25.5.1996., 10. lpp. [4] OV L 51, 24.2.2000., 30. lpp. [5] OV L 280, 4.11.2000., 63. lpp. [6] OV L 268, 24.9.1991., 13. lpp. [7] OV L 24, 30.1.1998., 31. lpp. [8] OV L 122, 14.5.1997., 21. lpp. [9] OV L 10, 13.1.2001., 75. lpp. [10] OV L 191, 12.8.1995., 32. lpp. [11] OV L 22, 24.1.2001., 41. lpp. [12] OV L 22, 24.1.2001., 41. lpp. --------------------------------------------------